钦定古今图书集成/明伦汇编/氏族典/第141卷 > 元平原
## 钦定古今图书集成/明伦汇编/氏族典/第141卷 > 元平原

按《魏书河南王传》，“河南王曜子提。提长子平原袭爵，
忠果有智略，显祖时，蠕蠕犯塞，从驾击之，平原战功
居多，拜假节、都督齐兖二州诸军事、镇南将军、齐州
刺史。善于怀抚，边民归附者千有馀家。高祖时，妖贼
司马小君自称晋后，聚党三千馀人，屯聚平陵，号年
圣君，攻破郡县，杀害长吏。平原身自讨击，杀七人，擒”
《小君》送京师，斩之。又有妖人刘举，自称“天子”，扇惑百
姓，复讨斩之。时岁谷不登，齐民饥馑，平原以私米三
千馀斛为粥，以全民命。北州戍卒一千馀人，还者皆
给路粮，百姓咸称咏之。州民韩凝之等千馀人诣阙
颂之，高祖览而嘉叹。及还京师，每岁率诸军屯于漠
南，以备蠕蠕。迁都督雍、秦、梁、益四州诸军事、征南大
将军、开府、雍州刺史，镇长安。太和十一年薨，赠以本
官，加羽葆鼓吹，谥曰简王。有五子，长子和为沙门，舍
其子显，以爵让其次弟鉴，鉴固辞，诏许鉴身终之后，
令显袭爵，鉴乃受之。